b"\n_START_ARTICLE_\nJosep Maria Bertran i Soler\n_START_SECTION_\nBiografia\n_START_PARAGRAPH_\nLlicenciat en medicina i cirurgia per la Universitat de Barcelona el 1972, fou intern becari de la Fundaci\xc3\xb3 Camb\xc3\xb3 en l'Hospital de la Santa Creu i Sant Pau de Barcelona (1968-1972). Metge titular d'APD per oposici\xc3\xb3 (1978) i diplomat en Sanitat per l'Escola Superior de Sanitat (1980). Especialista en Medicina Familiar i Comunit\xc3\xa0ria (1988)._NEWLINE_Del 1986 al 2004 ha estat president del Col\xc2\xb7legi Oficial de Metges de Tarragona, des del 1987 president de la Comissi\xc3\xb3 de Formaci\xc3\xb3 Continuada i Doc\xc3\xa8ncia de l'Organitzaci\xc3\xb3 M\xc3\xa8dica Col\xc2\xb7legial, des de 1988 president de la Delegaci\xc3\xb3 espanyola en la Comissi\xc3\xb3 de Formaci\xc3\xb3 Professional del Comit\xc3\xa8 Permanent de la Comunitat Europea. Des del 1990 \xc3\xa9s delegat d'Espanya en l'Assemblea Mundial d'Educaci\xc3\xb3 i en l'Assemblea de la American Medical Association. Des del 1991 \xc3\xa9s membre de la Junta Permanent del Consell Coordinador de Formaci\xc3\xb3 M\xc3\xa8dica de Catalunya i des del 1993. Membre del Comit\xc3\xa8 Consultor del Consell d'Europa _NEWLINE_Alhora, \xc3\xa9s militant de CDC i fou escollit senador per la coalici\xc3\xb3 CiU per la prov\xc3\xadncia de Tarragona a les eleccions generals espanyoles de 1989 i 1993. Ha estat membre suplent de la Diputaci\xc3\xb3 permanent del Senat i vicepresident segon de la Comissi\xc3\xb3 de Sanitat i Afers Socials."